Vi har stadig plads til flere på denne tur

Weekendtur Falster 23. – 25. aug

**Fredag 23.august – søndag 25. august**

Lokalafdeling Sjællands traditionelle weekendtur går i 2024 til Falster med base på hostel Vesterskoven, Østre Allé 110, 4800 Nykøbing F.

([https://vesterskoven.dk](https://rorvig-centret.dk/))

Vi mødes til aftenkaffe og hygge fredag kl 20.

(Man er velkommen til at checke ind tidligere).

Lørdag tager vi på svampejagt, ser på svampe og spiser en god 3 retters middag lørdag aften.

Søndag tager vi igen på tur og slutter med fælles madpakkespisning.

Prisen (per person) er:

kr. 1.390,- (ved 2 personer i delt dobbeltværelse)

kr. 1.625,- (ved enkeltværelse)

Prisen inkluderer: 2 overnatninger, 2x morgenmad, 2x madpakker (smør selv), aftenkaffe med kage, treretters middag lørdag aften (uden drikkevarer, som kan købes på stedet), sengelinned samt slutrengøring. Alle værelser er med eget badeværelse.

Deltagelse kræver medlemskab af Svampeforeningen, og vi glæder os til at se både gengangere og nye deltagere. Der er forhåndsreserveret 11 dobbeltværelser og 11 enkeltværelser og dermed plads til max. 33 personer på turen.

Vesterskoven ligger naturskønt i udkanten af Nykøbing F. og tæt på blandt andet Hannenov og Ovstrup skovene hvor man kan opleve imponerende voldanlæg fra jernalderen, egetræer med rødder flere hundrede år tilbage i tiden. I Borremosen nord for skovene lever stor kærguldsmed og på engen yngler tranen. Begge dyr er grunden til, at skovene er udpeget som særligt beskyttede naturområder. Kort over området kan findes på naturstyrelsens hjemmeside.

**Tilmelding til Ole & Charlotte,** [**info@bishop.dk**](mailto:info@bishop.dk)**, mobil: 31341400**

**Betaling bedes ske til Svampeforeningens konto (man er først endeligt tilmeldt, når man har betalt): Reg.nr.: 1551 konto: 9020225.**